Perikatan Nasional

Perikatan Nasional (singkatan: PN) ialah gabungan parti politik rasmi di Malaysia yang terdiri daripada 3 parti komponen. Gabungan ini ditubuhkan rentetan daripada kemelut politik Malaysia dan bagi menghadapi pilihan raya negeri Sabah yang berlaku pada tahun 2020. Parti ini didaftarkan pada 7 Ogos 2020 selepas lima bulan mentadbir Kerajaan Persekutuan Malaysia dari tarikh penubuhan Kabinet Muhyiddin Yassin pada 10 Mac 2020.  Parti Perikatan Nasional telah didaftarkan di bawah Pendaftaran Pertubuhan (ROS) dan penggunaan logo serta bendera parti tersebut telah diluluskan oleh Suruhanjaya Pilihan Raya (SPR) Malaysia. Penubuhan parti ini dipengaruhi oleh Kabinet Muhyiddin Yassin yang ditubuhkan pada 10 Mac 2020. Gabungan ini didahului oleh Persatuan Perikatan Parti Malaysia (PPPM).

PN berjaya memenangi 73 kerusi dan menjadi blok kedua terbesar selepas Pakatan Harapan di Dewan Rakyat; dipanggil oleh sebahagian pihak sebagai "Gelombang Hijau". PN di Dewan Rakyat diketuai oleh Hamzah Zainudin sebagai Ketua Pembangkang. PN juga merupakan blok pemerintah di empat buah negeri, iaitu Perlis, Kedah, Kelantan dan Terengganu.

Maklumat lanjut

Perikatan Nasional merupakan Kerajaan Pemerintah Malaysia dari bulan Mac 2020 sehingga bulan Ogos 2021 selepas peletakkan jawatan jemaah-jemaah menteri di dalam Kabinet Kerajaan Perikatan Nasional rentetan daripada peletakan jawatan Perdana Menteri Malaysia Ke-8, Tan Sri Muhyiddin Yassin. Selepas perbincangan antara parti komponen Perikatan Nasional diadakan, kelangsungan pentadbiran Perikatan Nasional sebagai parti pemerintah Malaysia diteruskan dengan pelantikan Datuk Seri Ismail Sabri (dari UMNO) sebagai Perdana Menteri Malaysia Ke-9 setelah diperkenankan oleh DYMM Seri Paduka Baginda Yang Dipertuan Agong kerana kerusi Parlimen PN lebih besar berbanding kerusi Perlimen BN dan UMNO. Walaubagaimanapun, Setiausaha Agung UMNO, Ahmad Maslan menjelaskan bahawa Kepemimpinan UMNO tidak mengiktiraf kerajaan Ismail Sabri sebagai "Kerajaan Perikatan Nasional" melainkan "Kerajaan Malaysia".

Pada awalnya, parti yang menjadi parti penaja kepada penubuhan Parti Perikatan Nasional adalah terdiri daripada Parti Pribumi Bersatu Malaysia (BERSATU), Parti Islam Se-Malaysia (PAS) dan Parti Solidariti Tanah Airku (STAR). Parti Progresif Sabah (SAPP) telah menjadi parti komponen dalam Parti Perikatan Nasional ketika bertanding dalam pilihan raya negeri Sabah 2020 lalu.

Parti Gerakan Rakyat Malaysia telah diterima sebagai parti komponen kelima yang sah pada 11 Februari 2021 setelah menghantar surat permohonan untuk menyertai Parti Perikatan Nasional yang dibuat pada tahun 2020 lalu. Parti GERAKAN juga secara rasmi menjadi parti komponen ketiga dari Semenanjung Malaysia di dalam gabungan Perikatan Nasional selepas Parti Islam Se-Malaysia, dan Parti Pribumi Bersatu Malaysia.

Sejarah penubuhan 

Parti Perikatan Nasional telah didaftarkan pada 7 Ogos 2020. Ia didaftarkan di bawah Kategori Politik, selaras peruntukan Akta Pertubuhan 1966 (Akta 335). Ia terdiri daripada tiga buah parti komponen iaitu Parti Pribumi Bersatu Malaysia (BERSATU), Parti Islam Se-Malaysia (PAS) dan Parti Gerakan Rakyat Malaysia (GERAKAN).

Pada peringkat awal, Kongres India Malaysia (MIC) juga terlibat dalam pembentukan parti ini. Namun pada 27 Ogos 2020, MIC mengambil keputusan untuk menarik diri sebagai menuruti keputusan Dewan Tertinggi Barisan Nasional (BN) yang disertai MIC.

UMNO tidak menyertai Parti Perikatan Nasional kerana telah menjadi parti komponen dalam Barisan Nasional bersama Persatuan Cina Malaysia (MCA), Kongres India Malaysia (MIC) dan Parti Bersatu Rakyat Sabah (PBRS).

Gabungan Parti Sarawak dan Parti Bersatu Sabah juga hanya berminat untuk menjadi parti yang menyokong pembentukan sebuah kerajaan campuran di peringkat Persekutuan Malaysia. Persetujuan oleh Barisan Nasional, Gabungan Parti Sarawak dan Parti Bersatu Sabah yang bersama-sama menyokong Parti Perikatan Nasional telah membentuk kerajaan campuran pertama di peringkat Persekutuan Malaysia.

Parti Gerakan Rakyat Malaysia telah diterima sebagai parti komponen kelima terbaharu dalam Parti Perikatan Nasional setelah mendapat sokongan penuh Majlis Tertinggi Parti Perikatan Nasional. Pengerusi Parti Perikatan Nasional, Tan Sri Muhyiddin Yassin telah menyerahkan surat pernyataan penerimaan parti tersebut di Perdana Putra kepada Presidennya, Dominic Lau Hoe Chai pada 11 Februari 2021, sehari sebelum perayaan Tahun Baru Cina.

Parti Liberal Demokratik telah menyatakan hasrat untuk membuat permohonan untuk menjadi salah satu daripada parti komponen dalam Perikatan Nasional pada 28 Mac 2021 lalu. Bagaimanapun, Pengerusi Perikatan Nasional Sabah, Hajiji Noor berkata akan menimbangkan dengan sewajarnya permohonan tersebut.

Perikatan Nasional terus menjadi parti utama dalam pembentukan kerajaan baharu Malaysia yang dipimpin oleh Perdana Menteri Malaysia, Ismail Sabri Yaakob dari Barisan Nasional. Beliau merupakan pemimpin pertama yang bukan dari kalangan Pengerusi Barisan Nasional dan Presiden UMNO yang dilantik sebagai Perdana Menteri Malaysia ketika menjawat jawatan sebagai Naib Presiden UMNO.

Nama beliau telah dicalonkan oleh Perdana Menteri Malaysia ke-8 dan Pengerusi Perikatan Nasional, Tan Sri Muhyiddin Yassin bagi menggantikan tempat beliau yang telah kehilangan sokongan majoriti Ahli Dewan Rakyat Malaysia. Ismail Sabri juga merupakan Timbalan Perdana Menteri Malaysia ke-13 ketika Tan Sri Muhyiddin Yassin menjadi Perdana Menteri Malaysia ke-8 dari tahun 2020 hingga tahun 2021.

Pada 5 Disember 2022, Parti STAR telah mengumumkan keluarnya parti tersebut daripada gabungan PN manakala Parti SAPP telah automatik digugurkan keahliannya dari gabungan PN kerana telah menjadi anggota komponen tetap bagi GRS dan menyatakan sokongannya pada GRS secara kukuh.

Struktur kepimpinan

Majlis Tertinggi

Pengerusi Badan Perhubungan Negeri 
Berikut merupakan senarai Pengerusi Badan Perhubungan Negeri Parti Perikatan Nasional:

Parti komponen 
Parti Perikatan Nasional terdiri daripada 4 buah parti komponen iaitu 

 Parti Pribumi Bersatu Malaysia (Bersatu)
 Parti Islam Se-Malaysia (PAS)
 Parti Gerakan Rakyat Malaysia (Gerakan)
 Parti Maju Sabah (SAPP–PN)

 Parti Maju Sabah menganggotai 2 gabungan parti politik iaitu Perikatan Nasional dan Gabungan Rakyat Sabah. Bagi memudahkan pengurusan sokongan kepada kerjasama blok, Parti Maju Sabah dibahagikan kepada 2 entiti, iaitu;

1. Entiti Parti Maju Sabah (SAPP) bergabung dengan GRS di peringkat Sabah.

2. Entiti Parti Maju Sabah Perikatan Nasional (SAPP PN) bergabung dengan PN di peringkat Persekutuan.

Bekas parti komponen 
 Parti Solidariti Tanah Airku (STAR) (2020-2022) - Keluar pada tahun 2022 akibat arah tuju yang berbeza dengan PN dalam pilihan raya umum, dan membentuk Gabungan Rakyat Sabah.
 Parti Pribumi Bersatu Malaysia Sabah (BERSATU Sabah) dibawah Hajiji Noor (2020-2022) - Keluar pada tahun 2022 akibat arah tuju yang berbeza dengan PN dalam pilihan raya umum, dan membentuk Gabungan Rakyat Sabah. Selepas peletakkan jawatan Datuk Seri Panglima Hajiji Noor sebagai Ketua bahagian PPBM Sabah, Dr. Ronald Kiandee mengantikan tempat beliau sebagai Ketua bahagian PPBM Sabah dan menjadikan PPBM Sabah kembali sebagai komponen PN.

Kerjasama politik 

Parti Perikatan Nasional menjadi salah satu parti yang membentuk dan mengetuai sebuah kerajaan campuran, iaitu Kerajaan Perikatan Nasional di peringkat Persekutuan Malaysia bersama-sama Barisan Nasional, Gabungan Parti Sarawak, Parti Bersatu Sabah dan Ahli Parlimen Bebas. Ia juga merupakan parti yang membentuk dan mengetuai sebuah kerajaan campuran, iaitu Kerajaan Perikatan Nasional melalui Gabungan Rakyat Sabah di negeri Sabah. Ia juga mendokong Muafakat Nasional yang disertai oleh kedua-dua parti utamanya, PAS dan BERSATU.

Kerajaan campuran negeri juga terdapat di Kedah, Kelantan dan Terengganu, diketuai oleh Parti Perikatan Nasional, manakala kerajaan campuran di Perlis, Perak, Melaka, Johor, Pahang pula diketuai oleh Barisan Nasional.

Keputusan Pilihan Raya Umum

Keputusan Pilihan Raya Negeri 
<div style="width: 100%; overflow:auto; border: 2px solid #088">

Wakil rakyat

Dewan Negara 
Wakil rakyat daripada Perikatan Nasional adalah daripada BERSATU, PAS dan GERAKAN.

Dewan Rakyat 
Wakil rakyat daripada Perikatan Nasional adalah daripada BERSATU dan PAS sahaja. GERAKAN tidak mempunyai wakil di Dewan Rakyat.

Pilihan raya umum Malaysia ke-15

Pilihan raya umum Malaysia ke-14

Ahli Dewan Negeri dan Dewan Undangan Negeri 

Dewan Undangan Negeri Kelantan

Dewan Undangan Negeri Terengganu

Dewan Undangan Negeri Sabah

Dewan Undangan Negeri Kedah

Dewan Negeri Pahang

Dewan Negeri Perak

Dewan Negeri Selangor

Dewan Undangan Negeri Pulau Pinang

Dewan Negeri Johor

Dewan Undangan Negeri Perlis

Dewan Undangan Negeri Melaka

Dewan Undangan Negeri Sembilan

Dewan Undangan Negeri Sarawak

Kerajaan negeri Perikatan Nasional

Menteri Besar

Timbalan Menteri Besar

Speaker dan Timbalan Speaker

Nota

Rujukan

Pautan luar
 
 
 

Perikatan Nasional
Penubuhan 2020 di Malaysia
Kemelut politik Malaysia 2020–22
Parti penyokong Kerajaan Muhyiddin Yassin pertama
Gabungan parti politik di Malaysia